แอตกินสัน หนุน มอยส์ คุมทัพวิลลา
สำนักข่าวต่างประเทศ รายงานวันที่ 29 มี.ค. ว่า รอน แอตกินสัน อดีตผู้จัดการทีม สิงห์ผยอง แอสตัน วิลลา สโมสรหนีตกชั้นแห่งศึกพรีเมียร์ลีก อังกฤษ ออกมาสนับสนุน เดวิด มอยส์ กุนซือว่างงานชาวสกอตแลนด์ เข้ามาเป็นผู้จัดการทีมคนใหม่ของสิงห์ผยอง,สำหรับ มอยส์ กำลังว่างงาน หลังถูก เรอัล โซเซียดาด ทีมในศึก ลา ลีกา สเปน ปลดออกจากตำแหน่ง หลังพาทีมทำผลงานได้อย่างย่ำแย่ ขณะที่วิลลาก็กำลังมองหาผู้จัดการทีมคนใหม่มาแทนที่ เรมี การ์ด ที่พาทีมทำผลงานได้ไม่น่าประทับใจอย่างมาก จมอยู่ท้ายตารางพรีเมียร์ลีกอยู่ในตอนนี้ และตกเป็นข่าวอย่างหนักว่าจะใกล้ถูกปลดเต็มที โดย แอตกินสัน มองว่า มอยส์ คือคนที่เหมาะสมจะเข้ามาเป็นผู้จัดการทีมแอสตัน วิลลา,มอยส์ กับ แอสตัน วิลลา ดูเหมาะสมกันดีนะ ถ้าคุณต้องการใครสักคนที่สามารถมองหานักเตะดีๆ มาร่วมทีมได้ และเมื่อคุณมองไปที่มอยส์ เขาเคยนำ ฟีล จาเกียลกา, เชมัส โคลแมน, เลห์ตัน เบนส์ และอีกหลายคนมาร่วมทีมตอนคุมเอฟเวอร์ตัน แอตกินสัน กล่าว
รอน แอตกินสัน อดีตกุนซือทีมแอสตัน วิลลา ออกมาสนับสนุน เดวิด มอยส์ กุนซือว่างงานชาวสกอตแลนด์ เข้ามาเป็นผู้จัดการทีมคนใหม่ของสิงห์ผยอง
พรีเมียร์ลีก,แอสตัน วิลลา,เดวิด มอยส์,รอน แอตกินสัน,ข่าวกีฬา,ข่าว,ไทยรัฐออนไลน์